CHAYO วิ่งกว่า3% ทุบสถิติ “ออลไทม์ไฮ” จ่อซื้อหนี้เพิ่ม ดันพอร์ตสินเชื่อปี61 แตะ 4หมื่นลบ.
CHAYO วิ่งกว่า3% ทุบสถิติ "ออลไทม์ไฮ" จ่อซื้อหนี้เพิ่ม ดันพอร์ตสินเชื่อปี61 แตะ 4หมื่นลบ. โดย ณ เวลา 16.21 น. อยู่ที่ 4.78 บาท บวก 0.16 บาท หรือ 3.46% สูงสุดที่ 4.80 บาท ต่ำสุดที่ 4.56 บาท ด้วยมูลค่าซื้อขาย 69.52 ล้านบาท
7 ก.ย. 2561

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 16.21 น. อยู่ที่ 4.78 บาท บวก 0.16 บาท หรือ 3.46% สูงสุดที่ 4.80 บาท ต่ำสุดที่ 4.56 บาท ด้วยมูลค่าซื้อขาย 69.52 ล้านบาท

ทั้งนี้ ราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 22 มี.ค.2561
นายสุขสันต์ ยศะสินธุ์ ประธานเจ้าหน้าที่บริหาร CHAYO เปิดเผยว่า บริษัทอยู่ระหว่างศึกษาธุรกิจอสังหาริมทรัพย์อย่างจริงจัง เพราะมีสินทรัพย์เป็นที่ดินที่มีศักยภาพ และทำเลดีไม่ไกลจากรถไฟฟ้า ซึ่งจะเป็นโอกาสเพิ่มการเติบโตให้บริษัทอย่างมีนัยสำคัญ เบื้องต้นบริษัทคาดว่าจะใช้เวลาศึกษาแผนประมาณ 4-6 เดือน และหากพบความไปไปได้ในการดำเนินธุรกิจก็พร้อมเดินหน้าทันที
ส่วนแผนการดำเนินงานในธุรกิจปัจจุบันนั้น ขณะนี้มีพอร์ตสินเชื่ออยู่ที่ 3.7 หมื่นล้านบาท และมีแนวโน้มซื้อหนี้เพิ่มจากสถาบันการเงินเพิ่มอีกอย่างน้อย 1.5 พันล้านบาท ส่งผลให้พอร์ตสินเชื่อแตะเกือบ 4 หมื่นล้านบาทในสิ้นปี 61